Diari Oficial de la Generalitat Valenciana


Sumari del DOGV 7091, del 19-08-2013 (2013/8028)

ACORD de 30 de maig de 2013, de la Junta de Govern del Col·legi Oficial de Titulars Mercantils i Empresarials de València, pel qual es creen els fitxers amb dades de caràcter personal de caràcter públic.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2013/05/30/(1)/dof/vci/html**

### Dades del document

Número de DOGV
:   7091

Data del DOGV
:   19-08-2013

Secció del DOGV
:   I. DISPOSICIONS GENERALS

Número del document
:   2013/8028


Data del document
:   30-05-2013

Organisme emissor
:   Col·legi Oficial de Titulars Mercantils i Empresarials de València

Tipus de document
:   Acord

Descriptors 

:   * base de dades
    * col·legi professional
    * legislació
    * dades personals

ACORD de 30 de maig de 2013, de la Junta de Govern del Col·legi Oficial de Titulars Mercantils i Empresarials de València, pel qual es creen els fitxers amb dades de caràcter personal de caràcter públic.  
 [2013/8028]  
La Junta de Govern del Col·legi Oficial de Titulars Mercantils i Empresarials de València, en la reunió de data 30 de maig de 2013, va acordar per unanimitat l'aprovació de la disposició de creació dels fitxers de titularitat pública de caràcter personal de la corporació i la seua tramesa en el Diari Oficial de la Comunitat Valenciana per a la seua publicació.  
Per tant, de l'Acord adoptat es disposa el següent:  
  
Primer  
Es creen els fitxers automatitzats i manuals de dades de caràcter personal responsabilitat del Col·legi Oficial de Titulars Mercantils i Empresarials de València que es relacionen en els annexos de la present disposició, en els termes i les condicions fixats per la Llei Orgànica 15/1999, de 13 de desembre, de Protecció de Dades de Caràcter Personal.  
Així mateix, els fitxers automatitzats s'adeqüen a les prescripcions establides en el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
  
  
Segon  
El titular responsable dels fitxers adoptarà les mesures necessàries per a assegurar que les dades automatitzades i manuals estructurats de caràcter personal existents s'usen per a la finalitat per a la qual van ser arreplegats, i per a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
  
Tercer  
Les persones afectades pels fitxers automatitzats i els manuals estructurats de dades de caràcter personal poden exercir el seu dret d'accés, oposició, rectificació i, si és el cas, cancel·lació de dades, quan siga procedent, davant de l'òrgan o departament col·legial que per a cada fitxer automatitzat i manual estructurat es concreta en esta disposició.  
  
  
Quart  
En els casos en què es necessite utilitzar dades de caràcter personal per a alguna investigació relacionada amb estos fitxers, es realitzarà amb dades dissociades.  
En el cas que no pogueren anar les dades dissociades, se sol·licitarà el consentiment exprés als afectats per a poder utilitzar les seues dades amb esta finalitat.  
  
DISPOSICIÓ FINAL  
  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
  
  
ANNEX I  
  
Nom del fitxer: Col·legiats  
  
1. Nom i descripció del fitxer: arreplega les dades identificatives i professionals dels col·legiats inscrits.  
2. Òrgan responsable del fitxer: Col·legi Oficial de Titulars Mercantils i Empresarials de València.  
3. Nivell i mesures de seguretat exigibles: nivell mitjà. Les corresponents a este nivell segons allò que s'ha previst en el Reial Decret 1720/2007, de 21 de desembre.  
4. Òrgan davant el qual es poden exercir els drets d'accés, rectificació i cancel·lació, si és procedent: Junta de Govern del Col·legi Oficial de Titulars Mercantils i Empresarials de València.  
5. El caràcter informatitzat o manual estructurat del fitxer, segons criteris específics referits a les persones que permeta accedir fàcilment a les dades de caràcter personal de què es tracte: informatitzat.  
  
6. Tipus de dades de caràcter personal que s'inclouran: les necessàries per a complir les finalitats col·legials:  
a) Dades de caràcter identificatiu: DNI/CIF, nom i cognoms, telèfons, fax, adreça postal i electrònica, firma, imatge i número de col·legiat.  
b) Dades d'infraccions: sancions.  
c) Dades de característiques personals: nacionalitat, sexe, data de naixement, edat, lloc de naixement, dades de família i estat civil.  
d) Dades acadèmiques i professionals: formació, titulacions, historial de l'estudiant, experiència professional, pertinença a grups i associacions professionals.  
e) Dades de detalls d'ocupació: pertinença a entitat jurídica, si és exercent o no.  
f) Dades economicofinanceres: dades bancàries (compte domiciliació bancària), deute de quotes, si n'hi ha.  
7. Finalitat i usos previstos: fitxer general de col·legiats per a fins col·legials, descrits en les lleis, estatal i autonòmica, de col·legis professionals, així com en els Estatuts del Col·legi, entre altres, gestió administrativa i ordenament dels col·legiats de València, formació, emissió de rebuts col·legials, morositat, borsa de treball.  
8. Persones o col·lectius sobre els quals es pretén obtindre dades de caràcter personal o que resulten obligats a subministrar-les: titulars mercantils i empresarials que exercisquen la professió i hagen causat alta en el Col·legi de València.  
9. Procedència de les dades, procediment d'arreplega: el mateix interessat, fonts accessibles al públic, formularis, enquestes, entrevistes.  
  
10. Òrgans o entitats destinatàries de les cessions previstes: no previst.  
  
  
ANNEX II  
  
Fitxer: Col·legiats Manual  
  
1. Nom i descripció del fitxer: Col·legiats manual, Registre de Titulars Mercantils i Empresarials de València.  
2. Òrgan responsable del fitxer: Col·legi Oficial de Titulars Mercantils i Empresarials de València.  
3. Nivell i mesures de seguretat exigibles: nivell bàsic. Les corresponents a este nivell segons allò que s'ha previst en el Reial Decret 1720/2007, de 21 de desembre.  
4. Òrgan davant el qual es poden exercir els drets d'accés, rectificació i cancel·lació, si és procedent: Junta de Govern del Col·legi Oficial de Titulars Mercantils i Empresarials de València.  
5. El caràcter informatitzat o manual estructurat del fitxer, segons criteris específics referits a les persones que permeta accedir fàcilment a les dades de caràcter personal de que es tracte: manual estructurat.  
  
6. Tipus de dades de caràcter personal que s'hi inclouran: les necessàries per a complir les finalitats col·legials:  
a) Dades de caràcter identificatiu: DNI/CIF, nom i cognoms, telèfons, adreça postal i electrònica, fax i número de col·legiat.  
b) Dades de característiques personals: nacionalitat, sexe, data de naixement, edat, lloc de naixement, dades de família i estat civil.  
d) Dades acadèmiques i professionals: formació, titulacions, experiència professional, historial, pertinença a grups i associacions professionals.  
e) Dades economicofinanceres: dades bancàries (compte domiciliació bancària), i rebuts de quotes col·legials pendents.  
7. Finalitat i usos previstos: fitxer general de col·legiats per a fins col·legials, descrits en les lleis, estatal i autonòmica, de Col·legis Professionals, així com en els Estatuts del Col·legi, entre altres, gestió administrativa i ordenament dels col·legiats de titulars mercantils i empresarials de la Comunitat Valenciana, formació, emissió de rebuts col·legials, morositat, borsa de treball.  
8. Persones o col·lectius sobre els quals es pretén obtindre dades de caràcter personal o que resulten obligades a subministrar-les: titulars mercantils i empresarials que exercisquen la professió i hagen causat alta en el Col·legi de València.  
9. Procedència de les dades, procediment d'arreplega: la persona interessada, fonts accessibles al públic, formularis, enquestes, entrevistes.  
10. Òrgans o entitats destinatàries de les cessions previstes: no previst.  
  
València, 17 de juny de 2013.- El degà de la Junta de Govern del Col·legi Oficial de Titulars Mercantils i Empresarials de València: Francisco Valero Mir.


Còpia Permalink ELI